Norge var trukket til å delta i den første semifinalen i Esprit Arena i Düsseldorf tirsdag 10. mai. Der var «Haba Haba» det andre bidraget ut på scenen – etter Polen, og før Albania. Tross at Stella Mwangi var blant forhåndsfavorittene, ble hun bare nummer 17 av 19 i semifinalen. Dermed kvalifiserte hun seg ikke til finalen lørdag 14. mai. Dette var første gang siden 2007 at Norge ikke var med i en Eurovision-finale.